**Grozījumi Ministru kabineta 2018.gada 6.marta noteikumos Nr.147 “Kārtība, kādā veicami pasažieru komercpārvadājumi ar vieglo automobili” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz noteikt, ka VSIA “Autotransporta direkcija”, pamatojoties uz izsniegto speciālo atļauju (licenci), izsniedz licences kartīti katram pārvadātāja transportlīdzeklim, kuru izmanto pārvadājumu pakalpojumā, ja pārvadātājs ir veicis iemaksu avansu 130euro. Licences kartīti paredzēts izsniegt uz termiņu, kas nepārsniedz periodu, par kuru veikts iemaksu avansa maksājums.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2019.gada 5.februāra sēdes (prot.5, 30.§) “Informatīvais ziņojums "Par makroekonomisko rādītāju, ieņēmumu un vispārējās valdības budžeta bilances prognozēm 2019.-2021.gadā" 8.7.apakšpunkta uzdevums (turpmāk – MK protokollēmums).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019.gada 13.aprīlī ir stājies spēkā likums “Grozījumi likumā “Par valsts sociālo apdrošināšanu””, kura 21.panta desmitajā daļā ir noteikts, ka  [Autopārvadājumu likuma](https://likumi.lv/ta/id/36720-autoparvadajumu-likums) [35. pantā](https://likumi.lv/ta/id/36720-autoparvadajumu-likums#p35) minētais pārvadātājs pirms licences kartītes saņemšanas maksā obligāto iemaksu avansu - 130 *euro* kalendāra mēnesī par katru taksometru vai vieglo automobili, ar kuru tiek veikti pasažieru komercpārvadājumi, - īpaši šim mērķim paredzētajā kontā. Institūcija pirms licences kartītes izsniegšanas pārbauda obligāto iemaksu avansa samaksu. Pārvadātājs ir tiesīgs samazināt ikmēneša obligāto iemaksu maksājumu par samaksāto avansu. Šādos gadījumos nepiemēro šā likuma 21.1 panta ceturtās daļas nosacījumus. Ja pārvadātājs ir likvidēts vai triju gadu laikā no obligāto iemaksu avansa maksājuma veikšanas nav izmantojis obligāto iemaksu avansu, Valsts ieņēmumu dienests līdz sekojošā gada 1. aprīlim ieskaita to valsts pensiju speciālajā budžetā. Ministru kabinets MK protokollēmuma 8.7. apakšpunktā ir devis uzdevumu Satiksmes ministrijai sadarbībā ar Labklājības ministriju iesniegt izskatīšanai Ministru kabinetā budžetu pavadošo likumprojektu paketē grozījumus Ministru kabineta 2018.gada 6.marta noteikumos Nr. 147 "Kārtība, kādā veicami pasažieru komercpārvadājumi ar vieglo automobili", kas paredz procesu, lai nodrošinātu likumā “Par valsts sociālo apdrošināšanu” paredzēto institūcijas pienākumu izpildi - pārbaudīt minēto iemaksu pirms licences kartītes izsniegšanas.  Līdz grozījumu likumā pieņemšanai, minētais sociālās apdrošināšanas iemaksu avansa maksājums 130 euro apmērā bija obligāts tikai pārvadātājiem, kuri veic pasažieru komercpārvadājumus ar taksometru.  Regulējums attiecībā uz taksometru pārvadātājiem tika ieviests, lai samazinātu ēnu ekonomiku taksometru nozarē attiecībā uz darbaspēka izmaksām, mazinātu konkurences kropļošanu, izmantojot darbaspēka nodokļu nemaksāšanas shēmas. Nacionālās trīspusējās sadarbības padomes Budžeta un nodokļu apakšpadomes 2016.gada 27.jūnija sēdē Finanšu ministrijai tika dots uzdevums - sagatavot un finanšu ministrei saskaņā ar likumprojekta “Par vidēja termiņa budžeta ietvaru 2017., 2018. un 2019.gadam” un likumprojekta “Par valsts budžetu 2017.gadam” sagatavošanas grafiku ieviest fiksēto darbaspēka nodokļa maksājumu.  Saskaņā ar Ministru kabineta 2016.gada 2.augusta sēdes protokollēmuma (prot.Nr.38, 49.§) 12.punktu, Finanšu ministrija, Labklājības ministrija un Satiksmes ministrija izstrādāja un iesniedza pieņemšanai Ministru kabinetā grozījumus likumā “Par valsts sociālo apdrošināšanu”, nosakot fiksētu darbaspēka nodokļa (avansa maksājuma) taksometru nozarē no 2017.gada 1.janvāra. Ņemot vērā, ka pasažieru komercpārvadājums ar vieglo automobili pēc būtības ir taksometra pārvadājumiem līdzīgs pārvadājuma veids, to saskaņā ar Autopārvadājumu likuma 1.panta 26.2 punktā noteikto veic līdztekus pasažieru komercpārvadājumiem ar taksometru, un speciālās atļaujas (licences) izsniedz juridiskām personām, kas pakalpojumu sniegšanai nodarbina fiziskās personas,komercpārvadājumu ar vieglo automobili jomā pastāv tie paši autovadītāju kā fizisko personu sociālās apdrošināšanas jeb sociālās neaizsargātības riski kā pārvadājumos ar taksometru. Valsts ieņēmumu dienests vairākkārt ir sniedzis informāciju, ka pasažieru komercpārvadājumos netiek uzrādītas faktiski nodarbinātās personas, par kurām būtu jāveic sociālās apdrošināšanas iemaksas. Netiek uzrādīts arī patiesais nostrādāto stundu skaits un aprēķinātā darba alga.  Jaunais priekšnoteikums rada ierobežojumu komercdarbībai, jo bez veiktā nodokļa avansa maksājuma nebūs iespējams saņemt licences kartīti un attiecīgi veikt komercpārvadājumus. Saskaņā ar spēkā esošajiem normatīvajiem aktiem analoģisks komercdarbības ierobežojums jau šobrīd tiek piemērots speciālo atļauju (licenču) izsniegšanā komercpārvadājumu pakalpojumu jomā, attiecīgi liedzot piekļuvi šai komercdarbībai pārvadātājiem, kuri likumā “Par nodokļiem un nodevām” noteiktajā kārtībā nav veikuši nodokļu maksājumus. Šāds atsevišķu privātpersonu ierobežojums, kuras nav izpildījušas tām likumā noteiktās saistības pret valsti, ir samērīgs salīdzinājumā ar kopējām sabiedrības interesēm, kas tiek nodrošinātas un aizsargātas ar publiskiem finanšu līdzekļiem, ko veido nodokļu maksājumi. Līdz ar to sabiedrības ieguvums ir lielāks par atsevišķa indivīda tiesību ierobežojumu veikt komercdarbību.  Ar projektā paredzēto regulējumu tiek noteikts, ka pārvadātājs veic sociālās apdrošināšanas iemaksas avansā un šis avanss ir piesaistīts konkrētam transportlīdzeklim, kuram izsniedz licences kartīti. Atskaitēs, kuras pārvadātājs sniedz Valsts ieņēmumu dienestam par padarīto apjomu, pārvadātājam ir jāuzrāda persona, kura veikusi komercpārvadājumus ar konkrēto transportlīdzekli, līdz ar to šis priekšnosacījums nodrošina sociālo aizsardzību autovadītājam, iestājoties apdrošināšanas gadījumam. Vienlaikus ar projektu tiek noteiktas vienādas prasības valsts sociālās apdrošināšanas obligāto iemaksu veikšanas kārtībā pasažieru komercpārvadājumos ar taksometru un vieglo automobili, tādējādi radot vienādus konkurences apstākļus.  Projekts paredz pārejas periodu, nosakot, ka licences kartītes, kas izsniegtas līdz šo noteikumu spēkā stāšanās dienai, ir derīgas līdz tās derīguma termiņa beigām. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Labklājības ministrija, VSIA “Autotransporta direkcija” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Autopārvadājumu likuma 35.pantā minētie pārvadātāji, kas veic pasažieru komercpārvadājumus ar vieglajiem automobiļiem. Līdz 2018.gada 1.decembrim VSIA “Autotransporta direkcija” bija izsniegusi speciālās atļaujas (licences) 286 pārvadātājiem un ir izsniegta (derīga) 281 licences kartīte.Līdz 2019.gada 13.maijam ir izsniegtas speciālās atļaujas (licences) 374 pārvadātājiem un ir izsniegtas (derīgas) 240 licences kartītes.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskais regulējums nemainīs sabiedrības grupu institūcijas un pienākumus, kā arī neietekmē administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019-gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0  | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav nepieciešams. |
| 8. Cita informācija | Projektam nav ietekmes uz valsts budžetu, ņemot vērā to, ka tajā ir noteikta kārtība, kādā tiek uzraudzīta valsts sociālās apdrošināšanas iemaksu veikšana. Obligātās valsts sociālās apdrošināšanas apmērs un tā ietekme uz budžetu izvērtēta, izstrādājot grozījumus likumā “Par valsts sociālo apdrošināšanu””.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Labklājības ministrija, VSIA “Autotransporta direkcija” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta īstenošana tiks veikta esošo cilvēkresursu un finansējuma ietvaros.Saistībā ar projekta izpildi nebūs nepieciešams veidot jaunas struktūras vai institūcijas vai reorganizēt esošās.  |
| 3. | Cita informācija | Nav. |

Satiksmes ministrs T.Linkaits

Vīza:

Valsts sekretāra p.i. Dž.Innusa

Ziemele-Adricka 67028036

Dana.Ziemele-Adricka@sam.gov.lv